stanford-oval/wikipedia huggingface dataset:
วัดนอกปากทะเล

| วัดนอกปากทะเล |
| --- | --- |

ที่ตั้ง: ตำบลปากทะเล อำเภอบ้านแหลม จังหวัดเพชรบุรี
ประเภท: วัดราษฎร์
นิกาย: มหานิกาย
พระประธาน: หลวงพ่อเทพนฤมิตร
 สถานีย่อยพระพุทธศาสนา
วัดนอกปากทะเล เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลปากทะเล อำเภอบ้านแหลม จังหวัดเพชรบุรี
ไม่ทราบแน่ชัดว่าสร้างขึ้นเมื่อใด แต่ในสมัยพระบาทสมเด็จพระจุลจอมเกล้าเจ้าอยู่หัวก็ปรากฏวัดนี้อยู่แล้ว มีบันทึกอยู่ในจดหมายเหตุพระราชกิจรายวัน เมื่อ พ.ศ. 2447 มีข้อความว่า "…เวลาบ่ายเสด็จออกจากเมืองเพ็ชรบุรี มาประทับแรมตำบลบ้านแหลมประพาสวัดนอก" ซึ่งน่าจะหมายถึง วัดนอกปากทะเล จากข้อมูลของสำนักงานพระพุทธศาสนาแห่งชาติ ระบุว่าตั้งวัดเมื่อ พ.ศ. 2434 ได้รับพระราชทานวิสุงคามสีมาเมื่อ พ.ศ. 2439
อาคารเสนาสนะที่สำคัญ ได้แก่ อุโบสถเป็นโบสถ์มหาอุด อาคารไม้ทรงไทยหลังคามุงกระเบื้องว่าวซีเมนต์มีชายคาปีกนกยื่นออกมาโดยรอบ รองรับด้วยเสาไม้กลม ด้านหน้าทำเป็นพาไล เครื่องลำยองไม้ประดับกระจกสี ฝาเป็นแบบฝาปะกน ใต้บานหน้าต่างตกแต่งเป็นขาสิงห์ ด้านนอกมีใบเมาตั้งอยู่บน เป็นเสมาหินแกรนิตขนาดเล็กสลักลวดลาย ภายในอุโบสถประดิษฐานพระประธานปางสมาธิ นามว่า หลวงพ่อเทพนฤมิตร
ศาลาการเปรียญเป็นอาคารไม้ทรงไทย หลังคาชั้นเดียวมุงกระเบื้องว่าวซีเมนต์ สลับเป็นตัวอักษร 127 น่าจะหมายถึง ปี ร.ศ.ที่สร้างคือ ร.ศ. 127 หรือ พ.ศ. 2451 เครื่องลำยองไม้ประดับกระจก เดิมมีการตกแต่งหน้าบันด้วยแต่ชำรุดเกือบหมด ยังพอเห็นร่องรอยทางด้านทิศตะวันตกเป็นรูปราหูอมจันทร์ ฝาเป็นแบบฝาปะกน เจาะหน้าต่างสลับกับช่องแสงที่ใช้ไม้ระแนงตีเว้นร่อง หอระฆังเป็นอาคารไม้ทรงสูง สภาพชำรุดมากเหลือเฉพาะส่วนหลังคามุงกระเบื้องว่าวซีเมนต์และเสาไม้จำนวน 4 ต้น และมีวิหารเภตรานิพพานัง เป็นรูปเรือ เป็นงานปูนปั้นผสมผสานศิลปะไทยและจีน หน้าต่างเป็นงานแกะสลักไม้ตะเคียน ภายในมีภาพเขียนลายรดน้ำ ลงรักปิดทอง ประดับอยู่ทั่วผนังวิหาร ประดิษฐานพระพุทธรูปสมเด็จองค์ปฐม และพระอุปคุต
ฤดูพายุไต้ฝุ่นแปซิฟิก พ.ศ. 2522

| ฤดูพายุไต้ฝุ่นแปซิฟิก พ> ศ. 2522 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 31 ธันวาคม พ.ศ. 2521
ระบบสุดท้ายสลายตัว: 23 ธันวาคม พ.ศ. 2522
พายุมีกำลังมากที่สุด

ชื่อ: ทิป
 • ลมแรงสูงสุด: 260 กม./ชม. (160 ไมล์/ชม.) (เฉลี่ย 10 นาที)
 • ความกดอากาศต่ำที่สุด: 870 hPa (มิลลิบาร์)
 
สถิติฤดูกาล
พายุดีเปรสชันทั้งหมด: 54 ลูก
พายุโซนร้อนทั้งหมด: 24 ลูก
พายุไต้ฝุ่น: 12 ลูก
พายุซูเปอร์ไต้ฝุ่น: 4 ลูก (ไม่เป็นทางการ)
ผู้เสียชีวิตทั้งหมด: 541 คน
ความเสียหายทั้งหมด: 2.24 พันล้านดอลลาร์สหรัฐ (ค่าเงิน USD ปี 1979)
 
ฤดูพายุไต้ฝุ่นแปซิฟิก 2520, 2521, 2522, 2523, 2524
ฤดูพายุไต้ฝุ่นแปซิฟิก พ.ศ. 2522 เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2522 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2522) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
ภาพรวมฤดูกาล

| --- | --- |
  พายุดีเปรสชัน (≤61 กม./ชม.):   พายุไต้ฝุ่นกำลังแรง (118–156 กม./ชม.)
  พายุโซนร้อน (62–88 กม./ชม.):   พายุไต้ฝุ่นกำลังแรงอย่างมาก (157–193 กม./ชม.)
  พายุโซนร้อนกำลังแรง (89–117 กม./ชม.):   พายุไต้ฝุ่นรุนแรง (≥194 กม./ชม.)
พายุ > พายุซูเปอร์ไต้ฝุ่นทิป

บทความหลัก: พายุไต้ฝุ่นทิป (พ.ศ. 2522)
ดูเพิ่ม

พายุไต้ฝุ่นแปซิฟิก
ฤดูพายุเฮอร์ริเคนแปซิฟิก พ.ศ. 2522
ฤดูพายุเฮอร์ริเคนแอตแลนติก พ.ศ. 2522
ฤดูพายุไซโคลนมหาสมุทรอินเดียเหนือ พ.ศ. 2522
ราชานักล่าอัคคี

| --- | --- |
ราชานักล่าอัคคี

火狩りの王 (Hikari no Ō)
ชื่อภาษาอังกฤษ: The Fire Hunter
แนว: จินตนิมิต
นวนิยายชุด
เขียนโดย: ริเอโกะ ฮินาตะ
วาดภาพโดย: อากิฮิโระ ยามาดะ
สำนักพิมพ์: ฮอล์พชุปปัง
วางจำหน่ายตั้งแต่: 20 ธันวาคม พ.ศ. 2561 – 3 กันยายน พ.ศ. 2563
จำนวนเล่ม: 4
อนิเมะโทรทัศน์
กำกับโดย: จุนจิ นิชิมูระ
เขียนบทโดย: มาโมรุ โอชิอิ
ดนตรีโดย: เค็นจิ คาวาอิ
สตูดิโอ: ซิกนัลเอ็มดี
เครือข่าย: วาววาว
ฉาย:  14 มกราคม พ.ศ. 2566  –  17 มีนาคม พ.ศ. 2567
ตอน: 20 (รายชื่อตอน)
ราชานักล่าอัคคี (ญี่ปุ่น: 火狩りの王; โรมาจิ: Hikari no Ō) เป็นซีรีส์นวนิยายแนวจินตนิมิต เขียนโดยริเอโกะ ฮินาตะ และวาดภาพประกอบโดยอากิฮิโระ ยามาดะ ตีพิมพ์โดยสำนักพิมพ์ฮอล์พชุปปังตั้งแต่เดือนธันวาคม พ.ศ. 2561 ถึงกันยายน พ.ศ. 2563 ทั้งหมด 4 เล่ม ซีรีส์อนิเมะโทรทัศน์ดัดแปลงผลิตโดยสตูดิโอซิกนัลเอ็มดี ออกอากาศตั้งแต่เดือนมกราคมถึงมีนาคม พ.ศ. 2566 ฤดูกาลที่ 2 ออกอากาศตั้งแต่เดือนมกราคมถึงมีนาคม พ.ศ. 2567
สื่อ > นวนิยาย

| # | วันที่ออกจำหน่าย | ISBN |
| --- | --- | --- |
| 1 |  2 ธันวาคม พ.ศ. 2561 | 978-4-59-310022-4 |
| 2 |  20 พฤษภาคม พ.ศ. 2562 | 978-4-59-310073-6 |
| 3 |  12 พฤศจิกายน พ.ศ. 2562 | 978-4-59-310074-3 |
| 4 |  3 กันยายน พ.ศ. 2563 | 978-4-59-310206-8 |
สื่อ > อนิเมะ

ซีรีส์อนิเมะโทรทัศน์ดัดแปลงผลิตโดยสตูดิโอซิกนัลเอ็มดี มีการประกาศสร้างในวันที่ 5 พฤศจิกายน พ.ศ. 2563 อนิเมะกำกับจุนจิ นิชิมูระ ดูแลและเขียนบทโดยมาโมรุ โอชิอิ ออกแบบตัวละครโดยทากูยะ ไซโต และแต่งดนตรีประกอบโดยเค็นจิ คาวาอิ ออกอากาศตั้งแต่วันที่ 14 มกราคมถึง 18 มีนาคม พ.ศ. 2566  ทางช่องวาววาว เพลงเปิดชื่อเพลงว่า "อุซตสึกิ" (嘘つき, Usotsuki, แปลว่า "คนโกหก") ร้องโดยเรโอะ อิเออิริ ส่วนเพลงปิดชื่อเพลงว่า "มาดะ โทกุ นิ อิรุ" (まだ遠くにいる, Mada Tōku ni Iru, แปลว่า "ยังคงอยู่แสนไกล") ร้องโดยมายะ ซากาโมโตะ
หลังการออกอากาศตอนที่ 10 ที่เป็นตอนสุดท้ายของฤดูกาลแรก มีการประกาศสร้างฤดูกาลที่ 2 ซึ่งออกอากาศตั้งแต่วันที่ 14 มกราคม ถึง 17 มีนาคม พ.ศ. 2567 เพลงเปิดคือ "ฮิคารัคกะ" (飛花落花, Hikarakka) ดำเนินการโดย Cocco และเพลงปิดคือ "ดากิชิเมเตะ" (抱きしめて, Dakishimete, แปลว่า "โอบกอด") ร้องโดย มายะ ซากาโมโตะอีกครั้ง
สื่อ > อนิเมะ > รายชื่อตอน > ฤดูกาลที่ 1 (2566)

| ตอน ทั้งหมด | ตอนในฤดูกาล | ชื่อ  | กำกับโดย  | เขียนโดย  | สตอรีบอร์ดโดย  | วันฉายเดิม  |
| --- | --- | --- | --- | --- | --- | --- |
| 1 | 1 | "ออกเดินทาง" ถอดเสียง: "Tabidachi" (ญี่ปุ่น: 旅立ち) | TBD | TBD | TBA | 14 มกราคม 2566 (2566-01-14) |
| 2 | 2 | "เจ้าสาวสามคน" ถอดเสียง: "San-nin no Hanayome" (ญี่ปุ่น: 三人の花嫁) | TBD | TBD | TBA | 21 มกราคม 2566 (2566-01-21) |
| 3 | 3 | "เศษชิ้นส่วนของโลก" ถอดเสียง: "Sekai no Kakera" (ญี่ปุ่น: 世界のかけら) | TBD | TBD | TBA | 28 มกราคม 2566 (2566-01-28) |
| 4 | 4 | "เขย่าเปลวไฟ" ถอดเสียง: "Yururu Hi" (ญี่ปุ่น: 揺るる火) | TBD | TBD | TBA | 4 กุมภาพันธ์ 2566 (2566-02-04) |
| 5 | 5 | "บุตรของแมงมุม" ถอดเสียง: "Kumo no Ko" (ญี่ปุ่น: 蜘蛛の子) | TBD | TBD | TBA | 11 กุมภาพันธ์ 2566 (2566-02-11) |
| 6 | 6 | "เมืองหลวง" ถอดเสียง: "Shuto" (ญี่ปุ่น: 首都) | TBD | TBD | TBA | 18 กุมภาพันธ์ 2566 (2566-02-18) |
| 7 | 7 | "พบกันโดยบังเอิญ" ถอดเสียง: "Kaikō" (ญี่ปุ่น: 邂逅) | TBD | TBD | TBA | 25 กุมภาพันธ์ 2566 (2566-02-25) |
| 8 | 8 | "สวนของทวยเทพ" ถอดเสียง: "Kami no Niwa" (ญี่ปุ่น: 神々の庭) | TBD | TBD | TBA | 4 มีนาคม 2566 (2566-03-04) |
| 9 | 9 | "ปืนใหญ่สายฟ้า" ถอดเสียง: "Raigekihō" (ญี่ปุ่น: 雷撃砲) | TBD | TBD | TBA | 11 มีนาคม 2566 (2566-03-11) |
| 10 | 10 | "บุตรต่างดาว" ถอดเสียง: "Igyō no Kora" (ญี่ปุ่น: 異形の子ら) | TBD | TBD | TBA | 18 มีนาคม 2566 (2566-03-18) |
สื่อ > อนิเมะ > รายชื่อตอน > ฤดูกาลที่ 2 (2567)

| ตอน ทั้งหมด | ตอนในฤดูกาล | ชื่อ  | กำกับโดย  | เขียนโดย  | Storyboarded by  | วันฉายเดิม  |
| --- | --- | --- | --- | --- | --- | --- |
| 11 | 1 | ถอดเสียง: "Tsuki no Kama" (ญี่ปุ่น: 月の鎌) | TBD | TBD | TBA | 14 มกราคม 2567 (2567-01-14) |
| 12 | 2 | ถอดเสียง: "Kaminari Todoroki" (ญี่ปุ่น: 雷轟) | TBD | TBD | TBA | 21 มกราคม 2567 (2567-01-21) |
| 13 | 3 | ถอดเสียง: "Kyoboku" (ญี่ปุ่น: 巨木) | TBD | TBD | TBA | 28 มกราคม 2567 (2567-01-28) |
| 14 | 4 | ถอดเสียง: "Uma Hi" (ญี่ปุ่น: 埋火) | TBD | TBD | TBA | 4 กุมภาพันธ์ 2567 (2567-02-04) |
| 15 | 5 | ถอดเสียง: "Jukai" (ญี่ปุ่น: 樹海) | TBD | TBD | TBA | 11 กุมภาพันธ์ 2567 (2567-02-11) |
| 16 | 6 | ถอดเสียง: "Jingū" (ญี่ปุ่น: 神宮) | TBD | TBD | TBA | 18 กุมภาพันธ์ ค.ศ. 2024 (2024-02-18) |
| 17 | 7 | ถอดเสียง: "Kokū no Musume" (ญี่ปุ่น: 虚空の娘) | TBD | TBD | TBA | 25 กุมภาพันธ์ 2567 (2567-02-25) |
| 18 | 8 | ถอดเสียง: "Ten no Kemono" (ญี่ปุ่น: 天の獣) | TBD | TBD | TBA | 3 มีนาคม 2567 (2567-03-03) |
| 19 | 9 | ถอดเสียง: "Hime-kami" (ญี่ปุ่น: 姫神) | TBD | TBD | TBA | 10 มีนาคม 2567 (2567-03-10) |
| 20 | 10 | ถอดเสียง: "Tomoshibi" (ญี่ปุ่น: 灯し火) | TBD | TBD | TBA | 17 มีนาคม 2567 (2567-03-17) |
แหล่งข้อมูลอื่น

เว็บไซต์ทางการของนิยาย (ญี่ปุ่น)
เว็บไซต์ทางการของอนิเมะ (ในภาษาญี่ปุ่น)
อนิเมะ ราชานักล่าอัคคี ที่อ้ายฉีอี้
ราชานักล่าอัคคี (มังงะ) ที่เครือข่ายข่าวอนิเมะ
ฤดูพายุไต้ฝุ่นแปซิฟิก พ.ศ. 2517

| ฤดูพายุไต้ฝุ่นแปซิฟิก พ> ศ. 2517 |
| --- | --- |
แผนที่สรุปฤดูกาล
ขอบเขตฤดูกาล
ระบบแรกก่อตัว: 9 มกราคม พ.ศ. 2517
ระบบสุดท้ายสลายตัว: 24 ธันวาคม พ.ศ. 2517
พายุมีกำลังมากที่สุด

ชื่อ: กลอเรีย
 • ลมแรงสูงสุด: 220 กม./ชม. (140 ไมล์/ชม.) (เฉลี่ย 1 นาที)
 • ความกดอากาศต่ำที่สุด: 930 hPa (มิลลิบาร์)
 
สถิติฤดูกาล
พายุดีเปรสชันทั้งหมด: 35 ลูก
พายุโซนร้อนทั้งหมด: 32 ลูก
พายุไต้ฝุ่น: 16 ลูก
พายุซูเปอร์ไต้ฝุ่น: 0 ลูก (สถิติจำนวนต่ำที่สุด)
ผู้เสียชีวิตทั้งหมด: ไม่ทราบ
ความเสียหายทั้งหมด: ไม่ทราบ
 
ฤดูพายุไต้ฝุ่นแปซิฟิก 2515, 2516, 2517, 2518, 2519
ฤดูพายุไต้ฝุ่นแปซิฟิก พ.ศ. 2517 เป็นฤดูกาลที่ไม่การกำหนดขอบเขตอย่างเป็นทางการ โดยดำเนินอยู่ภายในปี พ.ศ. 2517 แต่พายุหมุนเขตร้อนส่วนใหญ่มีแนวโน้มก่อตัวขึ้นภายในมหาสมุทรแปซิฟิกตะวันตกเฉียงเหนือ ระหว่างเดือนมิถุนายนถึงเดือนตุลาคม วันเหล่านี้ถือเป็นธรรมเนียมในการกำหนดขอบเขตของแต่ละฤดูกาล เมื่อพายุหมุนเขตร้อนก่อตัวขึ้นภายในมหาสมุทรแปซิฟิกตะวันตกเฉียงเหนือ
ขอบเขตของบทความนี้จำกัดเฉพาะบริเวณมหาสมุทรแปซิฟิกที่อยู่เหนือเส้นศูนย์สูตร ทางฝั่งตะวันตกของเส้นแบ่งเขตวันสากล ส่วนพายุใดที่ก่อตัวขึ้นทางฝั่งตะวันออกของเส้นดังกล่าวจะเรียกว่า พายุเฮอร์ริเคน (ดูที่ ฤดูพายุเฮอร์ริเคนแปซิฟิก พ.ศ. 2517) ในช่วงเวลานี้ พายุใดที่ทวีกำลังแรงขึ้นเป็นพายุโซนร้อนในมหาสมุทรตะวันตกจะได้รับชื่อจากศูนย์เตือนไต้ฝุ่นร่วม ส่วนพายุดีเปรสชันเขตร้อนใดที่ก่อตัวขึ้นในแอ่งนี้จะได้รับการกำหนดหมายเลขและเติมตัวอักษร "W" ต่อท้ายเป็นรหัสเรียก ส่วนพายุดีเปรสชันเขตร้อนลูกใดที่ก่อตัวขึ้นหรือเคลื่อนตัวเข้าไปภายในพื้นที่รับผิดชอบของฟิลิปปินส์ พายุลูกนั้นจะได้รับชื่อจากสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ หรือ PAGASA ด้วย ด้วยเหตุนี้พายุเพียงหนึ่งลูก อาจมีชื่อถึงสองชื่อก็ได้
พายุ

ในมหาสมุทรแปซิฟิกตะวันตก ปีนี้มีพายุดีเปรสชันเขตร้อนก่อตัวขึ้นจำนวน 35 ลูก ในจำนวนนี้ 32 ลูกพัฒนาเป็นพายุโซนร้อน ในจำนวนพายุโซนร้อน มี 16 ลูกพัฒนาเป็นพายุไต้ฝุ่น และไม่มีพายุใดเป็นถึงพายุซูเปอร์ไต้ฝุ่นเลย ฤดูกาลนี้เป็นฤดูกาลล่าสุดที่ไม่มีพายุซูเปอร์ไต้ฝุ่นเลย
พายุ > พายุโซนร้อนวานดา (อาตัง)

การแปรปรวนของลมในเขตร้อนก่อตัวขึ้นในวันที่ 8 มกราคม ทางตะวันตกเฉียงใต้ของปาเลา ในวันรุ่งขึ้น การแปรปรวนทวีกำลังแรงขึ้นเป็นพายุดีเปรสชันเขตร้อน และเป็นพายุโซนร้อน วานดามีกำลังสูงสุดในวันที่ 10 มกราคม ด้วยความเร็วลม 65 ไมล์ต่อชั่วโมง ต่อมาพายุอ่อนกำลังลงเป็นพายุดีเปรสชันเขตร้อนในวันที่ 11 มกราคม และสลายตัวไปในวันที่ 14 มกราคม
ดูเพิ่ม

สถานีย่อยพายุหมุนเขตร้อน
พายุไต้ฝุ่นแปซิฟิก
ฤดูพายุเฮอร์ริเคนแปซิฟิก พ.ศ. 2517
ฤดูพายุเฮอร์ริเคนแอตแลนติก พ.ศ. 2517
ฤดูพายุไซโคลนมหาสมุทรอินเดียเหนือ พ.ศ. 2517
รายชื่อประเทศเรียงตามมูลค่าการนำเข้า

รายชื่อประเทศเรียงตามอำนาจในการซื้อ เป็นการจัดอันดับประเทศตามมูลค่าในการนำเข้า เป็นตัวชี้วัดว่า ประเทศนั้น ๆ มีกำลังซื้อเพียงใด ตารางด้านล่างเป็นข้อมูลจาก The World Factbook ของ CIA. เก็บถาวร 2008-10-04 ที่ เวย์แบ็กแมชชีน
กราฟ

| ประเทศ | การนำเข้า |
| --- | --- |
 สหรัฐ: 2,308
 จีน: 1,682
 เยอรมนี: 1,050
 ญี่ปุ่น: 648
 สหราชอาณาจักร: 625
 ฝรั่งเศส: 573
 ฮ่องกง: 560
 เนเธอร์แลนด์: 506
 เกาหลีใต้: 436
 แคนาดา: 436
 อิตาลี: 409
 เม็กซิโก: 405
 อินเดีย: 392
 เบลเยียม: 375
 สเปน: 309
 สิงคโปร์: 297
 สวิตเซอร์แลนด์: 252
 ไต้หวัน: 237
 สหรัฐอาหรับเอมิเรตส์: 230
 ออสเตรเลีย: 208
ดูเพิ่ม

รายชื่อประเทศเรียงตามมูลค่าการส่งออก
รายชื่อประเทศตามค่าจีดีพี
วัดนันทาราม (จังหวัดสุราษฎร์ธานี)

| วัดนันทาราม |
| --- | --- |

ชื่อสามัญ: วัดนันทาราม, วัดใหม่ขี้ลม
ที่ตั้ง: ตำบลท่าเคย อำเภอท่าฉาง จังหวัดสุราษฎร์ธานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดนันทาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเคย อำเภอท่าฉาง จังหวัดสุราษฎร์ธานี
วัดนันทาราม เดิมมีชื่อเรียกว่า วัดใหม่ขี้ลม เพราะตั้งอยู่ในกลางทุ่งนา ทำเลโพ้เพ้ มีลมจัด ตั้งวัดเมื่อ พ.ศ. 2424 ได้รับพระราชทานวิสุงคามสีมาเมื่อ พ.ศ. 2511 ในสมัยพระอธิการปาน อานันโท เป็นเจ้าอาวาส แต่ชรามาก จึงให้หลวงพ่อแต่ง เจ้าอาวาสวัดสองพี่น้อง ตำบลคลอง อำเภอพนม จังหวัดสุราษฎร์ธานี ให้ไปช่วยภาระการปกครองวัด พระอธิการปาน อานันโทมรณภาพ ท่านจึงได้รับแต่งตั้งเป็นเจ้าอาวาส หลวงพ่อแต่งได้ทำหนังสือถึงเจ้าคณะจังหวัด พระเทพรัตนกวี เพื่อเสนอขอเปลี่ยนชื่อวัด โดยใช้ฉายาของอดีตเจ้าอาวาส จึงได้รับอนุญาตเปลี่ยนนามวัดนับแต่บัดนั้น
ในระยะแรกที่หลวงพ่อแต่งเป็นเจ้าอาวาส สภาพของวัดยังเป็นป่าอยู่มาก ท่านจึงได้เร่งรัดพัฒนา ทั้งการศึกษาพระธรรมวินัยของพระเณร การวางแผนผังและปรับปรุงสภาพวัด สร้างอุโบสถ ศาลาการเปรียญหลังเก่าและใหม่ กุฏิพระลูกวัด กุฏิเจ้าอาวาส หอฉัน การศึกษาประชาบาลของเยาวชนในท้องถิ่น
หลวงพ่อพระสมุห์แต่ง นันทสโร เป็นพระภิกษุที่เรืองวิทยาคม มีความรู้ทางด้านไสยศาสตร์มากมาย สามารถสร้างเครื่องรางของขลังได้มากชนิด โดยเฉพาะอย่างยิ่ง การสร้างตะกรุด มีอานุภาพแต่ละชนิดก็แตกต่างกัน เช่น ตะกรุดประจำวัน คู่ชีพ มหาอุด พิชัยสงคราม ฯลฯ
รายนามเจ้าอาวาส

พระครูมงคลนันทคุณ (พริ้ม คเวสโก)
พระสมุห์ แต่ง นนฺทสโร
วัดดอนแก้ว (อำเภอแม่ระมาด)

| วัดดอนแก้ว |
| --- | --- |

ที่ตั้ง: ตำบลแม่ระมาด อำเภอแม่ระมาด จังหวัดตาก
ประเภท: วัดราษฎร์
นิกาย: มหานิกาย
พระประธาน: พระพุทธรูปหินอ่อน
 สถานีย่อยพระพุทธศาสนา
วัดดอนแก้ว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่ระมาด อำเภอแม่ระมาด จังหวัดตาก
วัดดอนแก้วตั้งวัดเมื่อ พ.ศ. 2465 ได้รับพระราชทานวิสุงคามสีมาเมื่อ พ.ศ. 2477 อาคารเสนาสนะมีอุโบสถ สร้างเมื่อ พ.ศ. 2475 ศาลาการเปรียญสร้างเมื่อ พ.ศ. 2493 และกุฏิสงฆ์ 5 หลัง เป็นอาคารครึ่งตึกครึ่งไม้
วัดดอนแก้วมีพระพุทธรูปหินอ่อนที่เป็นที่เคารพนับถือ ได้อัญเชิญมาจากเมืองย่างกุ้ง ประเทศพม่าเมื่อเดือนเมษายน พ.ศ. 2465 โดยไปติดต่อขอบูชามาในราคา 800 รูปี โดยนำมาทางเรือผ่านเมืองมะละแหม่ง แล้วเดินทางต่อจนถึงท่าเรือจองโต ซึ่งจากท่าเรือแห่งนี้ครูบาขาวปี ได้ไปรับพระพุทธรูปหินอ่อนพร้อมญาติโยมและได้อัญเชิญขึ้นบนเกวียนแล้วเดินทางถึงเมืองกรุกกริก บ้านจ่อแฮ (บ้านกะเหรี่ยง) จากนั้นได้เดินทางมาถึงหมู่บ้านป๋างการ จนกระทั่งถึงหมู่บ้านเมียวดีริมแม่น้ำเมยประเทศพม่าตรงข้ามบ้านท่าสายลวด อำเภอแม่สอดในปัจจุบัน จึงอัญเชิญลงจากเกวียน ข้ามแม่น้ำเมยเข้าเขตประเทศไทย ที่อำเภอแม่สอด จังหวัดตาก โดยพักที่บ้านท่าสายลวด 3 คืน จึงเดินทางเข้าอำเภอแม่ระมาด และอัญเชิญขึ้นประดิษฐานที่วัดดอนแก้ว รวมเวลาทั้งหมด 12 วัน
พระพุทธรูปเป็นพระพุทธปฏิมาของชาวพม่าที่ได้แกะสลักขึ้นพร้อมกันสามองค์ โดยองค์แรกประดิษฐานที่ประเทศอินเดีย องค์ที่สองประดิษฐานที่ประเทศปากีสถาน และองค์ที่สามประดิษฐานที่วัดดอนแก้ว พระพุทธรูปแกะสลักจากหินอ่อนทั้งแท่ง มีขนาดหน้าตักกว้าง 50 นิ้ว สูง 63 นิ้ว
วัดดอนโฆสิตาราม

| วัดดอนโฆสิตาราม |
| --- | --- |

ชื่อสามัญ: วัดดอนโฆสิตาราม, วัดดอนโฆฯ
ที่ตั้ง: หมู่ที่ 5 ทางหลวงแผ่นดินหมายเลข 3335 ตำบลหนองบัว อำเภอบ้านแพ้ว จังหวัดสมุทรสาคร 74120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดอนโฆสิตาราม เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านดอนวัว ตำบลหนองบัว อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 52 ไร่ 13 ตารางวา
แต่เดิมในบริเวณนี้ไม่มีวัด ประชาชนต้องเดินทางไปวัดราษฎร์ศรัทธากะยารามซึ่งอยู่ไกลมาก จึงได้รับคำแนะนำจากเจ้าอาวาสว่าสมควรที่จะสร้างวัด นายสีดาจึงได้ชักชวนญาติพี่น้องและมิตรสหายให้ร่วมกันสร้างวัดขึ้นเมื่อ พ.ศ. 2451 ในสมัยพระบาทสมเด็จพระจุลจอมเกล้าเจ้าอยู่หัว ในยุคแรกได้เริ่มสร้างกุฏิขึ้น 3 หลัง ต่อมาได้สร้างศาลาดินขึ้นอีก 1 หลัง ตั้งอยู่ที่หน้าวัดในปัจจุบันนี้ อุโบสถหลังเก่าได้รับพระราชทานวิสุงคามสีมาเมื่อ พ.ศ. 2466 ปัจจุบันได้สร้างหลังใหม่ซึ่งได้รับพระราชทานวิสุงคามสีมาเมื่อวันที่ 3 กันยายน พ.ศ. 2525 เขตวิสุงคามสีมากว้าง 20 เมตร ยาว 40 เมตร ด้านการศึกษา เปิดสอนโรงเรียนพระปริยัติธรรมแผนกธรรมเมื่อ พ.ศ. 2466
อาคารเสนาสนะ ได้แก่ อุโบสถ กว้าง 6.5 เมตร ยาว 13 เมตร สร้างเมื่อ พ.ศ. 2522 ในสมัยหลวงพ่อสมบูรณ์ เป็นอาคารคอนกรีตเสริมเหล็ก ศาลาการเปรียญ กว้าง 16 เมตร ยาว 40 เมตร สร้างเมื่อ พ.ศ. 2506 เป็นอาคารไม้ หอสวดมนต์ กว้าง 10 เมตร ยาว 40 เมตร สร้างเมื่อ พ.ศ. 2539 กุฏิสงฆ์ จำนวน 6 หลัง เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก
วัดมีวัตถุมงคลที่สร้างโดยหลวงพ่อสมบูรณ์ ท่านสร้างหลายรุ่น นิยมกันมากเพราะเห็นว่าท่านมีชื่อ เชื่อกันว่าเมื่อบูชาแล้วจะมีความอุดมสมบูรณ์ คนที่บูชาไปได้ผลเรื่องเมตตาค้าขายดี
วัดดอนใหญ่ (จังหวัดปทุมธานี)

| วัดดอนใหญ่ |
| --- | --- |

ชื่อสามัญ: วัดดอนใหญ่, วัดกลางคลองแปด
ที่ตั้ง: เลขที่ 7 หมู่ที่ 9 ทางหลวงชนบท ปท.3006 ตำบลลำลูกกา อำเภอลำลูกกา จังหวัดปทุมธานี 12150
ประเภท: วัดราษฎร์
นิกาย: มหานิกาย
พระประธาน: สมเด็จพระสุวรรณปทุมพุทธพจนวราภรณ์
เจ้าอาวาส: พระใบฎีกาสุเทพ ฐิตพโล
 สถานีย่อยพระพุทธศาสนา
วัดดอนใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านคลองซอยที่ 8 ตำบลลำลูกกา อำเภอลำลูกกา จังหวัดปทุมธานี มีเนื้อที่วัด 20 ไร่ 28 ตารางวา พื้นที่วัดเป็นที่ราบลุ่มแวดล้อมด้วยที่นา
วัดดอนใหญ่เริ่มสร้างเมื่อ พ.ศ. 2453 โดยหลวงโยธานฤบาลและนางสะอาดผู้เป็นภรรยา ถวายที่นาประมาณ 13 ไร่ ต่อมานางเพิ่มได้ถวายที่นาอีก 12 ไร่ ชาวบ้านนิยมเรียกกันว่า วัดกลางคลองแปด ตามชื่อภูมิประเทศที่ตั้งวัด วัดได้รับพระราชทานวิสุงคามสีมา เมื่อวันที่ 4 สิงหาคม พ.ศ. 2465
สิ่งโดดเด่นในวัด คือ อุโบสถเงิน เป็นแบบจัตุรมุข ชาวบ้านขนานนามว่า อุโบสถเงินในปทุมทอง ภายในอุโบสถเป็นที่ประดิษฐานพระประธานองค์ใหญ่สีขาว นามว่า สมเด็จพระสุวรรณปทุมพุทธพจนวราภรณ์ หรือ หลวงพ่อใจดีมั่งมีศรีสุข วิหารประดิษฐานพระพุทธรูปต่าง ๆ เช่น พระพิฆเณศ พระพรหม องค์ท้าวจตุคามรามเทพ เทพทันใจ พระแม่ธรณี พระสีวลี พระอุปคุต พระพุทธชินราช และไอ้ไข่ ภายในวัดยังมีการสร้างอนุสรณ์ของพระมหากษัตริย์ที่สำคัญอย่างสมเด็จพระนเรศวรมหาราช พระเจ้าตากสินมหาราช และพระปิยมหาราชเป็นต้น ภายนอกบริเวณวัดยังมีบ่อเลี้ยงปลาสำหรับให้อาหารปลาได้
วรรณวลัย โปษยานนท์

| วรรณวลัย โปษยานนท์ |
| --- | --- |
เกิด: 12 กรกฎาคม พ.ศ. 2519 (48 ปี) วรรณวลัย โปษยานนท์
คู่สมรส: อนุสรณ์ สุรีย์เดชะกุล
อาชีพ: นักแสดง, พิธีกร, นางแบบ
ปีที่แสดง: พ.ศ. 2541 - ปัจจุบัน
ฐานข้อมูล
IMDb
วรรณวลัย สุรีย์เดชะกุล หรือ วรรณวลัย โปษยานนท์ (ชื่อเล่น: น้ำฝน) เกิดในจังหวัดนนทบุรีเมื่อวันที่ 12 กรกฎาคม พ.ศ. 2519 เป็นนักแสดงและนางแบบ ชาวไทย เข้าสู่วงการเมื่อปี พ.ศ. 2541 โดยการแสดงละคร "ร่วมงานรัก" ทางสถานีวิทยุโทรทัศน์ไทยทีวีสีช่อง 3 ต่อด้วยแสดงภาพยนตร์เรื่อง "ล่าระเบิดเมือง" ปี 2542 หลังจากนั้นก็มีผลงานในวงการบันเทิงมากมายไม่ว่าจะเป็น พรีเซนเตอร์, พิธีกร, งานภาพยนตร์ และละครเวที เป็นต้น
น้ำฝนเป็นหลานของ อู๋ ธนากร โปษยานนท์ เป็น ดารา นักแสดง นายแบบ เช่นกัน
ด้านครอบครัว ปัจจุบันสมรสกับ นายอนุสรณ์ สุรีย์เดชะกุล (ชื่อเล่น: อุ๊) นักบินของการบินไทย ได้เข้าสู่ประตูวิวาห์เมื่อวันที่ 21 กันยายน พ.ศ. 2546 ที่โรงแรมพลาซ่าแอทธินี หลังจากดูใจกันมานานกว่า 6 ปี คู่นี้ฮันนีมูนหวานที่เกาะมัลดีฟส์ มีบุตรชายด้วยกัน 2 คน
ผลงาน > ละครโทรทัศน์

2541 ละคร ร่วมงานรัก ช่อง 3
2542 ละคร บังเอิญรวยช่วยไม่ได้ ช่อง 5
2543 ละคร วังวารี รับบท อรทัย ช่อง 3
2546 ละคร หมอลำซัมเมอร์ รับบท ทัศนา ช่อง 7
2546 ละคร ศึกรบ ศึกรัก รับบท นลิน ช่อง 3
2546 ละคร ทะเล ดนตรี จำปี ทราย รับบท จำปี ช่องไอทีวี
2547 ละคร โบว์สีชมพู รับบท ภรณี ช่อง 3
2548 ละคร เหมราช รับบท ช่อง 7
ผลงาน > ละครเวที

2543 ละครเวทีเรื่อง "จ๊ะจ๋า หมา หรือ เมีย"
ผลงาน > ภาพยนตร์

2542 ภาพยนตร์ ล่าระเบิดเมือง รับบท นรีวรรณ (พยาบาลจ๋อม)
ผลงาน > ภาพยนตร์วีซีดี

2546 ภาพยนตร์วีซีดีเรื่อง มหกรรม...ต่อมขำแตก 6 (วีซีดีรายการ ระเบิดเถิดเทิง ซึ่งฉายแค่ช่วงละคร) ตอน ลูกน้องคนใหม่
ผลงาน > มิวสิควีดีโอ

เพลง สั่งเสีย ของ แมทธิว ดีน
เพลง เพราะเธอหรือเปล่า ของ ปนัดดา เรืองวุฒิ
เพลง สวยแล้วหยิ่ง ของ ไทม์
ผลงาน > โฆษณา

โฆษณา กานิเย่
โฆษณา แพนทีน
โฆษณา นมผงตราหมี
แหล่งข้อมูลอื่น

ข้อมูลของ วรรณวลัย โปษยานนท์ ++ MagazineDee.com.. เก็บถาวร 2016-03-04 ที่ เวย์แบ็กแมชชีน
วรรณวลัย โปษยานนท์ ที่อินสตาแกรม
วัดดอนเสาเกียดมิลินทบุณยาราม

| วัดดอนเสาเกียดมิลินทบุณยาราม |
| --- | --- |

ชื่อสามัญ: วัดดอนเสาเกียดมิลินทบุณยาราม, วัดดอนเสาเกียด
ที่ตั้ง: ตำบลบางแขม อำเภอเมืองนครปฐม จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระอธิการพรสำราญ สมาจิตฺโต
 สถานีย่อยพระพุทธศาสนา
วัดดอนเสาเกียดมิลินทบุณยาราม เป็นวัดราษฎร์สังกัดคณะสงฆ์มหานิกาย ตั้งอยู่ในตำบลบางแขม อำเภอเมืองนครปฐม จังหวัดนครปฐม
วัดดอนเสาเกียดมิลินทบุณยารามตั้งวัดเมื่อ พ.ศ. 2502 ได้รับพระราชทานวิสุงคามสีมาเมื่อ พ.ศ. 2509 จากคำบอกเล่าของชาวบ้าน อาชีพการทำนาเป็นอาชีพหลักของคนในพื้นที่นี้ ครั้งเมื่อถึงฤดูกาลเก็บเกี่ยว ชาวบ้านต้องนำข้าวขึ้นตากให้แห้งและมีการนวดข้าว เพื่อให้เม็ดข้าวเปลือกหลุดออกจากรวง และนำไปสีข้าวสารต่อไป พื้นที่ตั้งวัดนี้เป็นที่ดอนเหมาะสำหรับการนำข้าวมาย่ำนวดด้วยการใช้แรงงานวัวควาย โดยการย่ำข้าวชาวบ้านจะปักหลักเสาไว้กลางลาน เพื่อใช้ผูกเชือกกับวัวควายให้เดินย่ำนวดข้าววนไปรอบ ๆ เสานั้นเรียกว่า เสาเกียด
ต่อมาเจ้าของที่ดินได้บริจาคที่ดินเป็นธรณีสงฆ์ เพื่อสร้างเป็นวัดศูนย์กลางชุมชน และตั้งชื่อวัดว่า "วัดดอนเสาเกียดมิลินทบุณยาราม" ตามลักษณะภูมิประเทศที่เป็นที่ดิน และอัตลักษณ์ที่สำคัญ ที่เคยใช้เป็นลานนวดข้าว มีเสาเกียดเป็นศูนย์กลาง ผนวกกับชื่อวงศ์ตระกูลผู้บริจาคที่ดิน
รายนามเจ้าอาวาส

พระครูวิมลประชานาถ (ปรีชา ตุฏฺฐจิตฺโต)
พระอธิการพรสำราญ สมาจิตฺโต
ยูฟ่าเนชันส์ลีก ฤดูกาล 2018–19 ลีกดี

| รายละเอียดการแข่งขัน |
| --- | --- |
วันที่: 6 กันยายน – 20 พฤศจิกายน ค.ศ. 2018
ทีม: 16
เลื่อนชั้น:  เบลารุส  จอร์เจีย  คอซอวอ  Macedonia
สถิติการแข่งขัน
จำนวนนัดที่แข่งขัน: 48
จำนวนประตู: 121 (2.52 ประตูต่อนัด)
ผู้ชม: 435,442 (9,072 คนต่อนัด)
ผู้ทำประตูสูงสุด:  Yura Movsisyan  Stanislaw Drahun (คนละ 5 ประตู)
2020–21 → 
ยูฟ่าเนชันส์ลีก ฤดูกาล 2018–19 ลีก ดี เป็นดิวิชันที่สี่ของ ฤดูกาล 2018–19 ของ ยูฟ่าเนชันส์ลีก, ฤดูกาลแรกของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า.
รูปแบบ

ลีก ดี ถูกแบ่งออกเป็น 16 ชาติสมาชิกยูฟ่าที่ถูกจัดอันดับจากอันดับที่ 40–55, แยกอยู่ในสี่กลุ่มที่มีสี่ทีม. ผู้ชนะของแต่ละกลุ่มจะได้รับการเลื่อนชั้นสู่ ยูฟ่าเนชันส์ลีก ฤดูกาล 2020–21 ลีกซี.
รูปแบบ > การจัดอันดับทีมวาง

แต่ละทีมจะถูกจัดสรรให้กับลีก ดี ตามความเหมาะสมของพวกเขา ค่าสัมประสิทธิ์ทีมชาติยูฟ่า หลังจากบทสรุปของ ฟุตบอลโลก  2018 รอบคัดเลือก รอบแบ่งกลุ่มเมื่อวันที่ 11 ตุลาคม พ.ศ. 2560 (ค.ศ. 2017). แต่ละทีมจะถูกแบ่งออกอยู่ในสี่โถที่มีสี่ทีม, ตามคำสั่งของพวกเขาจากค่าสัมประสิทธิ์ทีมชาติยูฟ่า. การจัดทีมวางสำหรับการจับสลากได้ประกาศขึ้นเมื่อวันที่ 7 ธันวาคม พ.ศ. 2560 (ค.ศ. 2017).
กลุ่ม

รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.
เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).